钦定古今图书集成/方舆汇编/职方典/第1119卷 > 武昌府学校考 府县志合载
## 钦定古今图书集成/方舆汇编/职方典/第1119卷 > 武昌府学校考 府县志合载

本府

武昌府儒学　在府治南黄鹄山下，左长街，右府城隍庙。“宋康定元年建。庆历中，大增学舍。绍兴中，都帅田师中夺为营垒，允学官朱栻请，撤营修学。宋末兵燹，元延祐中重建。元末兵燹，明洪武三年重建。嘉靖二十七年，按察使万虞凯以学门不宜由西，改开于东偏。万历戊午年，提学葛寅亮改建，乃稍迁大成殿等” 于旧址西，规制始阔。巡抚白圭、谢维章以及全省官僚，皆先后捐赀重修。

《皇清初》，倾毁，总督罗绣锦及通省官僚，又复先后捐。

赀重修，而以教授王钦命罗人龙、训导石永年先后董其事。

芹南书院　在府学前。提学薛纲改社学。濂溪书院　在文昌门内宁湖寺侧。明提学高世泰集前列“诸生肄业其中，举江夏县诸生陈冉为院长，壬午中式颇多。”

江汉书院　在忠孝门内，初系都司操捕道公署。后奉文裁缺，改为“江汉书院。”

皇清布政司翟凤翥重修，巡抚林天擎会集多士肄

业捐赀供给

东山书院　在黄鹄山东。相传东方朔读书处，今废。

清风书院　在清风桥西，临湖。巡抚张朝珍建，以延纳名士。康熙辛酉，知府杜毓秀委江夏教谕张希良课江、汉诸生，其饩给捐费三百馀金。知县刘朝英复捐费百金课诸生。七蓻大会刻，有《雄楚首风》。

江夏县儒学　在县治西，越贡院数十步，与贡院同坐凤凰山右，即旧抚院址，南向莲池。宋初，以附郭县就州学另立一斋，曰《务本》。绍兴以后，迄元皆因之。明洪武初，始另创于黄鹄山北，寻迁于楚藩广阜仓边，后迁于平湖门内归厚坊。弘治戊午，巡按王恩以规制狭隘，迁建今所。巡抚阎仲宇、岷山李公、巡按吴伯朋、分守参议吴世忠，分巡佥事赵岳、骆问礼，提学张天馥、颜鲸，知府冒政、王俨，同知张仕可，通判李发、王国臣，推官李献可，知县王铉、颜文选，教谕王廷椿，训导邹昌言、赵元祯，皆先后捐赀董事重修。

《皇清初，颓圮殊甚》。阖邑台宪以及有司官员，又复先

后捐赀修葺而加意倡率者，则巡按张朝珍、布政徐惺。极力捐助，必期有成者，则提学蒋永修、教谕杜士英、张希良、训导鲁录先后董其事。按

先师庙昔为大成殿，至明世宗易之，曰

先师庙旁分东西为“四配” ，又旁东西为“十哲” 两廊。

分东西，崇祀先贤。戟门在丹墀前，即大成门。按文庙立戟，始自宋太祖。明嘉靖九年，改大成门为庙。门左有名宦祠，右有乡贤祠，前有泮池，池上有桥。又前为棂星门，谓棂如星，以通神明之气也。门外有屏墙。启圣祠在明伦堂后，明伦堂在庙后，宋朱文公熹有铭刻于石。其堂东则有存诚斋，西则有至善斋。至敬一亭，则建于明嘉靖五年。“尊经阁” 则建于万历辛卯年。

学舍　旧制三所在尊经阁前。江夏县额派学租馀银一十四两。内每新官到任，动支七两修葺。

学基　前至莲池堤，后至城墙，前东角《云露坊》，前西角《顺治坊》，后东角《凤凰山麓》，后西角《雄楚楼》界。

学田　两院司道：本府旧买王玥没官田，坐落洪山，又买梁玉民田，坐落九峰，共税三顷九十亩。每年额定纳租谷三百九十石，内除谷一百

三十一石八斗一升六合，准佃自纳粮，差实上仓官谷二百五十八石一斗八升四合，专备两学生员之贫者婚葬支用。

又提学道买民何朝源田地，坐落洪山寺前，垌税一顷五十亩，止征租谷六十石；地一段，止课银七两，俱收贮县仓、县库，听学道支给。其本田所馀租谷尚多，原议佃户自纳粮差，不在官收租谷地银之内。

又提学道买龙泉、洪山等处，共税二顷七十六亩一分一厘有奇。山二段草场一叚，亦止纳租谷二百零五石五斗，收贮县仓，听学道支给。贫生礼生教读本田税粮，亦佃户自纳，不在官收租谷之内。以上每岁实租谷六百零六石六斗八升四合，地课银七两。

又布政司翟，于顺治十七年买徐步云田一百八十三亩二分六釐，计二百七十三坵；又兑换郑仁趾民田四十亩，计六十坵，共田二十五石，每年议租二百石，山地五十块，课银二两七钱，坐落来苏二甲一甲佃户郑仁趾承纳丁米共银一十二两一钱六分七釐。内除地课二两七钱，尚该九两四钱六分七釐；内除谷四十二石，又兑米一石八斗八升，该谷五石三斗六升，种谷一十二石六斗，实纳租谷一百四十石。又学道高于崇祯十五年买学田三处：一洪山，二十九石四斗二升二合；一葛藤园，三石；一南湖，一十四石一斗。

又按院上官𫟷买招贤村田九十亩三分，佃户叶笃生等承纳，除完正赋外，存租五十一石五斗四升一合，赴县收贮，赈恤寒生。

又抚院于顺治中买田三处，计二顷七十六亩一分；一买彭中甫招贤村田四石，佃户李暗生承纳租谷四十五石，内扣一十三石完粮，馀谷候赈；一买喻田奎横山田三石，本佃承纳租三十石，扣一十一石完粮，馀谷候赈；一买何信永丰里田一十八石，本佃承纳租一百二十八石。外州县：

武昌县儒学　旧在县之西隅。宋崇宁中，于县治南一里许建讲道堂二，“进学、好问、兴艺、武士就傅” 斋五，凡二百二十七间。淳熙中，县令周复迁于县东南，即今址也。创殿庑、讲堂、斋四，此南湖学宫之始。嘉定间，升寿昌军学，寻为寿昌郡学。元至元间，改寿昌郡为府学。大德间，析为武昌县学，毁于兵，止存大成殿。此武昌县学之始。大德八年，县令马天敏重修。至正元年，县令赵从仕增学租。五年乙酉，县令王文贲重修殿庑，建棂星门。明洪武三年，知县孟吉建大成殿、明伦堂、两庑、东西舍。永乐九年，知县重修创射圃于学东，有观德亭三间，今废。正统四年，知县许诚建大成门五楹，东西庑十楹。十四年，知县牛逵、教谕杜巽重修明伦堂。天顺四年，佥事刘敷建后堂三间。成化十六年，知县谢廷举重修殿堂、门庑、斋号“廪室。” 十八年，通判王曼、知县刘吴镗修建棂星门三座。弘治七年，知县聂贤申理按重庆府学式，建尊经阁，知县商清、朱钦先后落成之。嘉靖十六年，推官沈汝璋重修殿庑。二十一年，教谕朱瓒筑学堤，建文星塔、东皋书院。二十二年，知县湛谦建凤台书院于东皋，即汪公祠。万历元年，知县李有朋重修大殿、两庑、两祠及尊经阁。训导谭思于明伦堂前建“礼门义路。” 十二年，知县高凌奎重修。二十三年，邑进士刘学周、孟习孔建凤起石牌坊一座于学东，今废。二十四年，知县何以让重修。

皇清顺治十一年，知县张春枝建大成门殿及《明伦》

堂、尊经阁、启圣祠康熙五年，知县熊登建东西两斋。七年，建文星塔于东皋祠左，高十丈。十二年，建东西两庑于明伦堂前，重筑学堤一带。至名宦祠则在大成门左，今废。乡贤祠则在大成门右。

南湖书院　在县东半里，坐挹平湖，诸峰竞秀，一县奇观。宋淳祐，权寿昌军事京规、教谕黄瑞谅建祠奉《周礼》二程、晦庵、南轩、东莱七先生，辟斋筑堂。宝祐中，知府段震午增筑堂庑。至元间，设山长，领书院事。至正中，铁山重建，毁于兵，基存。明景泰中，三分其一为府馆，馀为布政分司。龙川书院　，在金牛镇。元元贞末，设山长。至正五年，达鲁花赤铁山重建，今废。

东皋书院　明嘉靖二十一年，教谕朱瓒建，今废。

凤台书院　明嘉靖二十二年，知县湛谦筑，祀汪公玺。

湖山书院　在县西神山乡葛公市。元至元十

年建今废

崇文书院　在府馆旧址。明崇祯间，邑人建，祀汪承诏、县令邹逢吉，改今名。

《社学　》东里社学即歇马亭、东平祠。

西里社学　在城隍庙右。

神山乡社学　在葛店街。

永福乡社学　在华容市灵溪。

马迹社学　在金牛镇。俱久废。

学田　万历四十一年，知县刘体仁捐俸市学田二百馀亩，邑进士杨正奇有“记。”

嘉鱼县儒学　在县治东北。旧在县南，庙学两址，湫隘殊甚。宋淳熙“中，县尹姜偃迁文庙于龙潭山之阳，学更于县治之东。明洪武中，以庙学隔越失宜，乃即庙左辟山麓为学。嘉靖戊子，学迁于北门之内。己亥，复迁于三忠祠之基，仍分两址，即今所也。崇祯癸酉，扩辟基址，详定位置，改创重新，规制稍备。” 宋县令姜偃、元，县尹成文炜、苏靖，主簿狄忠明，知县吴起文、莫震、程可登，邑绅熊开元，先后捐赀改置重修。

皇清知县李元振、教谕郭更名，又重修“启圣祠”一座。

大门一座，大成殿一座，戟门一座，棂星门一座，明伦堂五间，名宦祠在戟门东。乡贤祠在戟门西。“仰圣亭” 一座，在大成殿后。东西两庑各五间，神厨、神库、宰牲房各三间，今废。东西两斋二座，各三间。学前石牌坊一座，明崇祯壬午年造。馔堂学仓，今废。“《斯文》在兹坊” 一座，“宫墙一座，东偏仰圣门” 一座，“云路桥一座，俱县” 令李元震倡建。蒲圻县儒学　在县治之南。宋绍圣初，县令朱寿肇创。淳熙十五年，县令汪泳、端平三年，县令薛仪老。元至元五年，县令王斌复加营构。十九年，县令韩世辅以舍后高爽，建敬德堂。至正元年，县令谭添孙建肃容亭。元末毁于兵燹。明洪武元年，县令柯日新建殿庑门垣。县丞戴城建揽秀楼。二十四年，县丞王冈建观澜亭于庠东，及观德亭于射圃。宣德二年，知县吴俊植松于东坡，号曰“一坡松。” 天顺四年，佥事刘敷檄典史陈纲建明伦堂及左右斋房。毁敬德堂为神厨、牧房。成化十二年，知县葛凤仪增建两庑及戟门、棂星门前有学门、讲堂，东有膳堂，堂后有号房、仓廪。正德元年，知县徐淮、县丞焦贵初建儒学及名宦、乡贤二祠。嘉靖十一年，知县吴本固刻御制《敬一箴》及宋儒五箴于石，有亭。二十五年，知县李桂增葺庙庑，廖道南有记。万历二十九年庙灾，知县王之杰鼎建，江夏张文光有记。崇祯三年，知县林增志、署教谕黄衷赤重修文庙，廊庑台砌，尽为整饬。县丞金梦麟督理知县林增《志》“有记。”

皇清顺治六年，知县张苏捐赀补葺。康熙元年，知县

任愬昉、本学训导李偁协力修饬。其明伦堂系顺治丙申春知县戴成名鼎建，今亦倾圮。康熙十一年知县张圻隆重建，邑人余开熙撰《修学碑文》。庙前有柏一株，古干苍翠，上似龙头，呼为龙头柏。其阴蔽大殿五楹，真先代古物。至教谕宅，原在讲堂左，《廖史学碑》载本学基地，南至黄城埠大河，北至县前屏墙东，前至大河，后至察院墙。察院今改建文昌阁。东斋学官宅旧在登瀛坊，后迁学前，西至官路，北抵曾举人大启墙。嘉靖二十二年，佥事戴鲸赎入李正英侵地。西斋地在书院前，十九年，巡抚顾璘赎入袁永嘉侵地。后二斋迁入学内左右斋舍。今训导奉裁基存，以东斋地为敬一亭及名宦乡贤祠，后迁二祠于戟门左右，以便祭祀。学役赁住西斋废地。万历十七年，提学佥事蔡文范批允乡官何珍价，置南城外临街地抵换，案存县学。天启二年，知县吴炳复改迁名宦、乡贤二祠于敬一亭旧址之左右。明末悉毁于兵。

凤山书院　，提学蔡潮建，廖道南有赋。嘉靖中，吴本固重修。万历中，知县吴弘济改为“莼川书院” ，今废。

新溪书院　《通志》载：在新店市，宋进士周登仕建，今废。

太宗书院　明末，提学高世泰建于崇祯辛巳，知县曾栻同建，今存。

心山书屋　在斗门。邑人潘之祯、王祚垣、马履昌、熊缵武率同学彷白鹿洞学规，讲学其中。射圃　在学宫之西，叠秀峰之阴。洪武二十四年，县丞王冈建观德亭于其上。今亦废。

荆泉社学　在荆港铺侧。

北峰社学　在詹家仑铺侧。

桐冈社学　在官塘驿侧。

清溪社学　在黄垄市中。

新溪社学　在新店市中。以上今俱废。

《学田　全书》载，租谷二百四十一石七升。毛知县买马熊兆田二十九亩，塘一亩，纳租二十四石。

周知县买《马书》田三十亩，塘一口，屋基一叚，对山基地一块，纳租二十四石。

张教官买马超田二十六亩，租一十八石二斗，俱张、徐、魏领种。

胡知县断出刘燮绝田房产，高田四十四亩五分，低田八十五亩一分，纳租三十三石，佃户吴引领种。

吴知县。十七年断出李宠霸买官田三十一亩九分五釐，地四十三亩七分七釐，塘一亩一分二釐，纳租二十石，佃户毛廷德领种。

本官二十年，又断出田楚学没官田四十二亩三分，地一十八亩，塘四亩八釐；本道入官田六十二亩五分，塘三亩。租谷除减外，实纳谷六十一石八斗七升，佃户李富领种。

汪知县。三十六年申详生员王四友，将田八十亩二分，塘三亩，抵换原设官李宗熊儒志。汪佩学田七十亩，塘三亩，每年纳租谷六十石。以上应纳钱粮，俱在租谷之内出办，馀银听学道取用，赈给贫生。

咸宁县儒学　在县治东高峰之下。宋庆历四年，诏郡邑立学。咸宁立学自此始。元因之。元末兵燹，明洪武三年，即旧址草创。天启中重修。建后，知县冯昶等增修。

皇清知县周文华等复修大成殿东西两庑及戟门。

棂星门：神厨三间，宰牲房三间；泮水池石桥一座；“启圣宫” 三间，乡贤祠三间，名宦祠三间。又知县何廷韬修饬“明伦堂” 三间，左右厢房三间；东斋三间、西斋三间；东号房三间，西号房三间，馔房三间；厨房三间；卧碑一座；学房一间。

相山书院　在相山，与儒学相对。明训导王庆重建。弘治中，都御史韩文迁于学左。正德中，知县丘魁仍迁建旧址，知县吴骢增置号房，今废。三元书院　在县治左。明天启中，知县曹应聘即府馆旧址创建。今废。

淦川社学　一在县治南，知县王介建。一在申明亭后，知县丘魁建。

咸嘉社学　在咸宁九都、嘉鱼四都之间。明正德中，都御史吴廷举建置，以教二邑子弟。置田租为社师束修，并养其子弟之贫者。知县赵迁有记。

学地塘　学后左右菜园地十亩，学前园地二十亩。地塘二口在学宫前。鱼池二口，一在三元祠前，一在三元祠西。

学田　。生员方迁子方晤一十二亩二分，王维垲六亩八分。《乡约》：阮玉武二十八亩五分，刘显阳七亩，刘尧三亩二分，万天朝二亩四分一厘，曾学孔一亩二分，刘科二亩四分，聂大元一十五亩，张问仁四亩，李密三亩三分五釐；民妇周氏同男樊金芳银芳二十四亩四分七釐，余执二十三亩五分三釐，唐芳圣六亩二分八釐，黄万化三亩八分三釐，刘孟高一亩二分八釐。以上俱献田人户姓名。

周国玉、袁国玉二亩五分，程自献一十七亩三釐，余学天五亩八分，余可宗一亩一分六釐，吴尚登一亩五釐，王宋曾一亩八分四釐，刘天岩三亩四分八釐，罗文玉二亩三分二釐，严景安四亩六分四釐，程自旺二亩三分二釐，陈阳春四亩八分，陈大德六亩五分，陈世隆二亩，陈上言三亩二分五釐，陈训二亩三釐，郑林二亩四分，谢万盛三亩九分，陈贵二十一亩七分三釐，经历曾立大助田二十三亩七分五釐，地一分九釐。以上俱入官田姓名。

崇阳县儒学　旧在西门外。元末兵废。明洪武初，训导龚善谋、知县顾华徙北城内梵庵故址。天顺五年，同知万璋、知县焦圮建明伦堂、两斋、膳堂。成化二年，同知冯墇构折桂亭。九年，教谕俞绘修两庑、戟门。崇祯中，知县徐应问重建明伦堂。明末兵变，尽圮，仅存正殿将颓。

皇清顺治十二年，知县贾《汉谊》、署教谕马世盛重建。

先师庙成化丙午赵弼建。嘉靖乙丑年，训导罗继

元饬以砖。万历九年王学曾重饬，十七年陈洪烈修。东西两庑各八间，胡秉性修，廷尉汪文盛书扁。明伦堂在正殿后。博文、约礼二斋在明伦堂左右。折桂亭在明伦堂后。嘉靖十年改名“敬一亭。” 以上今俱废。棂星门三间，万历十五年知县李树声改建，今存。戟门九间，门立吴楚材、陈忠、王应斗三碑石。泮池在棂星门内。成化庚子。

刘信石砌月桥，植松柏于其上，今存。儒学门旧在棂星门右，成化壬辰，参议刘规改建于左外泮池，副使薛纲买民地为之。宋兴祖改建屏垣于池东，今俱存。号房东西各十间，在两庑后，成化十年，知府秦夔、通判王蔓建，今废。启圣祠旧在敬一亭上，万历九年王学曾改殿左，后复如旧，更修建“明宦” 、“乡贤” 二祠于戟门左右。

乖厓读书堂　在县东六十里。港陂接通羊境，扁曰“休心” ，尝赋诗以自况。

山谷书堂　在金城山椒，扁其堂曰“浩然” ，今祀庭坚。

状元书院　址在中洲，元状元李政茂读书处。鸣鹤书院　在油陇。元进士艾朝端建，远近游学者居之。

林泉书舍　在白泉。正统间，邑人夏谦立。多名人题咏。

桃溪书屋　在县东，邑人蔡宁立。广陵程鉴“记。” “高堤书院　” 在雨山麓，弘治间汪恭建。

社学　二所，在县前左右。洪武八年，诏天下立社学，设一人，分教里中子弟，有进业籍于县，达于府，督学、察院选其优者进于庠序。万历十六年，陈洪烈考选教读，申给衣巾。

学田　，万历元年，胡秉性捐俸买民田二十一亩三分有奇，立碑“戟门。” 五年，周应中清丈均赋，查隐漏田三百八十五亩入学，共租三百有奇，地租银三两。十六年，司训李如芝履亩踏实，申减租三分之一，定租二百三十一石一斗七升三合。民始乐佃，又助贫生之不给者，各当其实，士类赖矣。

通城县儒学　在县治东。明洪武五年建，始于知县马极、守道赵《钦汤》、巡道冯应京，嘉鱼教谕署县事杨文绘、教谕黄鹤鸣、徐应斗、训导冯介、罗继先、典史杨九成，先后捐赀董事，增置重修。明伦堂三间，进德斋五间，修业斋五间，号房东西各三间，馔厨三间，卧碑一座，号房二十间，学仓三间，广居堂一间，敬一亭一座，“石碑” 四座，在明伦堂后。礼门三间。儒学门在棂星门左。“大成殿” ，洪武五年知县马极建。嘉靖元年，训导冯介以石甃座台，高五尺，造圣龛一座，未竟。至万历二十年，分守参政赵钦汤临县，捐助赎锾五十馀金，檄署县教谕黄鹤鸣更置，知县岑学曾修完。旧有圣像，万历二十五年，兵巡冯应京临县，废像立主。崇祯七年，雷击殿东井柱，知县赵三台重修。东西庑各五间，戟门三间，棂星门一座。泮池旧在棂星门内，知县杨浩修改。门外宰牲亭一所。

青阳书院　在儒学东门内。明嘉靖十六年，巡抚顾璘临县，见学左虚空，大建书院五间，号房三十三间，大门、二门各一座。周围土垣，以为诸生讲习之所，兼补“左虚” 也。

社学　在县治南门内西。

学塘　在新兴街口后

学田　万历年间，知县杨浩捐俸六十两，置买舒合、周舒典田二顷，计种一十三石八斗，岁出租谷一百一十五石四斗，给付学宫，以为通士之助。

兴国州儒学　。宋立学于州西北隅学宫后为“宏览堂。”熙宁中，徙于州南。天祐壬申，知军事胡师文徙于旧址之冈，西附而东向。乾道庚寅，知军事叶模改筑于西冈北附而南向，即今学宫后冈。嘉定甲戌，知军事虞孙改建门堤，增宏规制。甲戌，知军事李寿朋广大成殿，元陞军为路，立路学。至元六年庚辰，总管申克温葺堂居，建公廨，创“大成雅乐”，新从祀像。至正六年丙戌，总管石抹帖木尔不花刱两庑，建应门，列棨戟，作东西斋、棂星门。八年戊子，文学掾陈松年请建公廨，修理殿廊讲堂，葺斋舍，补祭器，刱学仓。十二年壬辰，兵燹，城郭丘墟，惟殿独存。明洪武三年庚戌，通判郑瑮署事，卜地增廓，重造两庑戟门，建明伦堂、东西斋。六年癸丑，同知翟珪改造明伦堂于孔殿后，复改旧明伦堂曰集义堂，设东西二斋，筑堤于泮池左，以通学者往来。建《泮水》《咏归》二亭于泮池之中。三十年丁丑，知州李文声修二旧亭，造学正、训导宅。成化间，知州叶普重建明伦堂于旧堂之左，辟射圃于虎山之麓。弘治十四年辛酉，知州胡瀛以学不宜居后冈之巅，徙明伦堂于今址。南向，大殿、两庑、戟门居其前。旧泮池十馀亩，约而小之，作桥其上，徙官厅四所于龙山下。正德间，知州李东修之。嘉靖十年辛卯，撤像而易以木主。十六年，知州刘纶建“启圣祠。”十九年，知州吴希贤改建于文

庙右。二十九年，知州周鹏修，墙垣俱砌以砖。

皇清顺治八年，巡宪李呈祥重修“大成殿、两庑、戟门。”

十七年，大成殿、明伦堂两庑、戟门又圮。郡侯杨霖重修，后郡侯杨遵、学正程一棐、训导罗光映同捐修。前左右为两庑，又前为戟门，又前为泮池、为桥，又前为棂星门。启圣祠在庙左，名宦、乡贤二祠在戟门左右。

大冶县儒学　：自宋、元时在县西半里，兴废不一。至正元年，县尹周镗修建，翰林学士虞集记。明洪武初，仍旧。八年灾。十二年，知县王伯时重建礼殿、戟门、东西庑、明伦堂、东西斋舍。十五年，创仓廒、厨库、牲房于西庑之西。二十七年，教谕李悌率学户江司计等塑先师四配像。三十二年，知县于贤复建号舍于明伦堂之左，架阁库于堂之西北，教谕、训导宅于学之左右。永乐五年，知县綦祯辟学圃于学之东北，建亭于中。九年，仍徙仓于学之西南隙地，徙库厨、牲房于仓之旧基，又修棂星门。十二年重修明伦堂，增修礼殿。岁久斋舍颓坏，十三年，典史韩昇新之。县丞王铭缭垣覆瓦，甓皆前庙。后学向大箕山。弘治初，巡抚韩公檄署官学正蒋昂、州判姜绾相继成之。是时则左庙右学。至十二年，知县刘珑重修，制复如旧，改向五龙山。嘉靖十四年，知县赵鼐修棂星门，以民居一二家逼门右，乃以他处隙地易之。四十年，通学《义助》，止修礼殿并两斋，庑学门，其馀圮废殆甚。万历十二年，知县吴仁大修建礼殿，东西庑各五楹。前为戟门，为棂星门，左为儒学门，各三楹。又前新凿泮池，树屏于前，树两绰楔于旁。殿后为明伦堂，旧三楹，今改拓五楹，与礼殿合。而建“启圣祠” 于堂右，“御制亭” 于堂左。辟“博文” 、“约礼” 二斋于堂两翼，各五楹。教谕、训导宅二所。其他墙垣阶级，悉皆整饬。兴国州知州张仕可捐资，吴国伦为“之记。” 十三年，知县吴仁移名宦、乡贤二祠于大成门之左右。二十年，知县杨令名修启圣祠、龙门、云路坊。先是，棂星门乃木栅，屡修屡坏。三十年，知县程九万改建石坊三座。四十二年，知县杨世华撤去民居之屏蔽学前者，以清风水。然大成殿、明伦堂、启圣祠以及斋衙等，明末俱经寇毁。

皇清顺治六年，知县刘源湛鼎建，训导官抚邦议建。

圣殿、于明伦堂基、肇竖梁柱。一夕雷电震毁、复于

前殿，建屋五间，书制《先圣》木主。康熙三年，知县张元枋建，竖明伦堂；工未毕。五年，知县陈飞鸣、训导陈梦旸落成之，凡五楹。其两庑龙门、缭垣，俱属梦旸捐俸次第修缮。八年，知县石邦柱创启圣祠，改置于圣殿西偏；濬砌泮池，重造“圣域” 、“贤关” 二坊。

社学　旧在县西数步，知县刘垄改立县东半里地。县东之址没于民间，而县西之址犹属官地。

学仓　旧在“约礼斋。” 后以嘉靖四十一年改征折色，亦废。

学田　，往牒不可考矣。隆庆六年，知县蔡寅始廉民间隐占之土，于学左采芹桥之上，得采莲塘一区，长五十二丈，阔十八丈，计三亩八分六釐，为田七亩二分七釐。学右二里近金堤之南，得废寺一区，为田一十四亩八分，为地四十亩零六釐。以其滨水计数岁之常，得所入出租共二十石，归学为士费，以赡其贫。其地课二两五分及市廛四间在县治前者，岁课二两四钱。四间在采芹桥之西者，岁课六钱。则俱本学自为公用。

通山县儒学　在县治东罗阜山麓。宋庆历诏都邑立学，通山立学自此始。宋、元以前，修者无考。洪武庚戌，诏天下府、州、县各立学，通称为“儒学。” 知县任昂始即旧址刱焉。永乐间，县令以讲堂抗迫县治，移建于文庙左。景泰元年，知县吴莱、教谕陈铨改仍旧处，从而新之。成化、弘治间，知县戴𬤝、秦初相继修焉。后庙庑久坏，堂斋就颓，官师至，借居民舍。嘉靖癸卯，朱少卿廷立图新之。于是倡邑之有馀者，各相助理，鸠材饬工，悉撤其旧。辟后山空地为“明伦堂。” 若庙门、若斋、若庑堂、教谕宅，皆鼎新之。会召入都，工未克竟。丁未，知县林金复继修焉。首建庙，次棂星门，次学门。建启圣祠于庙右，建训导宅于堂右。垣缭以砖，焕然弘敞。中为大成殿，东西为庑，前为仪门；门隅为神厨，为宰牲房。俱知县任锺麟重加修葺。门前为泮池，池前为棂星门。旧门卑狭，知县张书绅建石门三座。门前为屏，屏前为“鲲化” 、天池坊，今废址存。庙后为明伦堂，久废址存。今议修：东为崇德斋，西为广业斋，左为教谕宅右。

为训导宅，二宅后为仓，俱废。宅前为名宦祠，为乡贤祠；堂后为尊经阁，为敬一亭，今俱废。堂东为龙门，明万历知县谯田龙建。门右为丛桂坊，今废。坊前为大门，扁儒学。学宫右侧挨市。训导衙一所，后止山，前止街，东止泮宫，墙西止县基衙，今废址存。因学宫正基重地，向来不敢赁住。“四桂” 在明伦堂前，左右各二丛，古植两槐，在旧棂星门内，左右并茂。

社学　一在道会司前，一在城隍庙左。

学店　十三间，三间在城隍庙左，四间在道会司左，二间在道会司右，四间在道会司前。义学店　二十二间，“邑人朱之相施。” 敦义坊傍山铺三间。尚节坊白公桥下傍山铺一间，又沿河铺一间。白公桥上傍山铺四间。菜园一厢。西门大街对小街口，自下而上，傍河铺井尖角楼铺共六间。致和坊青云桥边楼铺四间。克让坊西城楼前；沿河楼铺三间，尚节坊自白公桥下；傍山楼铺一间。。